อัพเดทเลือกตั้งสหรัฐ : “ไบเดน” มีหนาว “ทรัมป์” คว้าชัย 3 รัฐใหญ่ จี้ติด 210-227 คะแนน
อัพเดทเลือกตั้งสหรัฐ : “ไบเดน” มีหนาว “ทรัมป์” คว้าชัย 3 รัฐใหญ่ จี้ติด 210-227 คะแนน
อัพเดทเลือกตั้งสหรัฐ : “ไบเดน” มีหนาว “ทรัมป์” คว้าชัย 3 รัฐใหญ่ จี้ติด 210-227 คะแนน
4 พ.ย. 2563

อัพเดทผลการนับคะแนนเลือกตั้งประธานาธิบดีสหรัฐฯ 2020 อย่างไม่เป็นทางการ ณ วันที่ 4 พ.ย.63 เวลา 12.00 น. ตามเวลาประเทศไทย พบว่า คะแนนคณะผู้เลือกตั้ง (Electoral Vote) ฝั่ง โดนัลด์ ทรัมป์ เริ่มไล่จี้ โจ ไบเดน คู่ชิงเก้าอี้ประธานาธิบดีสหรัฐฯ แบบระยะเผาขน ด้วยคะแนน 210 คะแนน หลังคว้าชัยใน 3 รัฐใหญ่ โอไฮโอ เท็กซัส และฟลอริด้า
ขณะที่ ไบเดน มีคะแนนนำอยู่ที่ 227 คะแนน
โดยผู้ชนะจะต้องได้รับคะแนนเสียงเกินกว่ากึ่งหนึ่งหรือ 270 คะแนน จากทั้งหมด 538 คะแนน
ทั้งนี้ จากการคว้าชัยใน 3 รัฐใหญ่ ของทรัมป์ ทำให้เกิดการคาดการณ์ว่า ทรัมป์อาจจะสร้างปรากฏการณ์คว่ำโพลทุกสำนัก พลิกเอาชนะคู่แข่งด้วยคะแนน Electoral Vote อีกครั้ง หลังจากที่เคยเอาชนะฮิลลารี คลินตัน ในลักษณะดังกล่าวในศึกเลือกตั้งเมื่อปี 2559 มาแล้ว อีกทั้งจากสถิติยังชี้ชัดว่า รัฐฟลอริดา คือรัฐที่ทำให้ผู้สมัครจะได้รับเลือกเป็นประธานาธิบดี ยกเว้นปีพ.ศ. 2535
อนึ่ง การเลือกตั้งในครั้งนี้ นอกจากชาวสหรัฐฯ ที่มีอายุ 18 ปีขึ้นไปจะออกไปใช้สิทธิเลือกตั้งประธานาธิบดีแล้ว พวกเขายังจะทำการเลือกตั้งสมาชิกสภาผู้แทนราษฎรทั้งสภาจำนวน 435 คน และเลือกตั้งสมาชิกวุฒิสภาจำนวน 1 ใน 3 ของทั้งหมด หรือจำนวน 33 คน จากทั้งหมด 100 คน โดยการเลือกตั้งประธานาธิบดีจะมีขึ้นทุก 4 ปี และการเลือกตั้งสมาชิกสภาผู้แทนราษฎรและวุฒิสภาจะมีขึ้นทุก 2 ปี